CELEX: C2006/249/33
Language: da
Date: 2006-10-14 00:00:00
Title: Sag T-220/06: Sag anlagt den 16. august 2006 — JAKO-O mod KHIM — P.I. Fashion (JAKO-O)

14.10.2006   
            
            
               DA
            
            
               Den Europæiske Unions Tidende
            
            
               C 249/14
            
         Sag anlagt den 16. august 2006 — JAKO-O mod KHIM — P.I. Fashion (JAKO-O)
   (Sag T-220/06)
   (2006/C 249/33)
   Stævningen er affattet på engelsk
   Parter
   
      Sagsøger: JAKO-O Moebel und Spielmittel für die junge Familie GmbH (Bad Rodach, Tyskland) (ved lawyer E. Bertram)
   
      Sagsøgt: Kontoret for Harmonisering i det Indre Marked (Varemærker og Design)
   
      Den anden part i sagen for appelkammeret: P.I. Fashion BV (Amsterdam, Nederlandene)
   Sagsøgerens påstande
   
               —
            
            
               Afgørelse truffet den 14. juni 2006 af Andet Appelkammer ved Kontoret for Harmonisering i det Indre Marked (Varemærker og Design) (sag R 1178/2005-2) annulleres.
            
         
               —
            
            
               Indsigelse nr. B 553695 mod EF-varemærkeansøgning nr. 2395564 forkastes.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter
   
      Ansøger om EF-varemærket: JAKO-O
   
      Det omhandlede EF-varemærke: EF-ordmærket »JAKO-O« for varer og tjenesteydelser i klasse 3, 8, 9, 11, 12, 14, 15, 16, 18, 20, 21, 24, 25, 28, 39 og 41 (sæbe; parfumerivarer, æteriske olier; kosmetiske præparater) — ansøgning nr. 2395564.
   
      Indehaver af det i indsigelsessagen påberåbte varemærke eller tegn: P.I. Fashion BV
   
      Det i indsigelsessagen påberåbte varemærke eller tegn: Det nationale figurmærke »LAGERFELD JAKO« for varer og tjenesteydelser i klasse 3.
   
      Indsigelsesafdelingens afgørelse: Medhold i indsigelsen for de omtvistede varer.
   
      Appelkammerets afgørelse: Afslag på klagen
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94.
   Sagsøgeren har anført, at der hverken fonetisk, visuelt eller begrebsmæssigt er lighed mellem den ældre rettighed og det ansøgte EF-varemærke, og at der derfor ikke er nogen risiko for forveksling i ovennævnte bestemmelses forstand. Risikoen for forveksling begrænses ifølge sagsøgeren yderligere af det ry, gennemsnitsforbrugeren tillægger bestanddelen LAGERFELD, der må anses for varemærkets dominerende bestanddel.